**Semiotika stripa**

**Vedad Smailagić**

*University of Sarajevo/ Sarajevo, Bosnia and Herzegovina*

ABSTRACT

Strip je vrsta teksta u kojem se kombinira nekoliko znakovnih sistema. Najprije se radi o jeziku izraženom kroz pismo kombinirano sa slikama. Ali osim i u okviru tih znakovnih sistema u stripu se koriste i drugi poput boje, pismene imitacije zvukova iz okoline, slikovne imitacije pokreta i jezika tijela, slikovne metafore te konvencionaliziranih grafičkih znakova koji omogućavaju razumijevanje samog teksta: strukture pojedinih slika, udruživanje slika u panele sa linijama, oblaci koji karakteriziraju govori ili misli, te tekstualne kućice. Osim upotrebe različitih znakovnih sistema u stripu, strip obilježava i dvostruka komunikacija: komunikacija autor – čitalac i komunikacija između figura.

Nas će u ovom radu interesovati upotreba različitih znakovnih sistema u stripu kao tekstnoj vrsti i u stripu kao mediju. Pri tome polazimo od tri vrste znakova: simboli, indeksi i ikone (Peirce) te dvostruke komunikacije. Kao osnova za analizu poslužiće nam stripovi Walta Disneya, a osim njih i graphic novel kao jedna od novih književnih vrsta koji obilježava kombinacija slike i teksta.